CELEX: 32017R0173
Language: mt
Date: 2017-02-01 00:00:00
Title: Regolament ta' Implimentazzjoni tal-Kummissjoni (UE) 2017/173 tal-1 ta' Frar 2017 li jemenda r-Regolament (KE) Nru 1292/2008 u r-Regolament ta' Implimentazzjoni (UE) Nru 887/2011, fir-rigward ta' isem id-detentur tal-awtorizzazzjoni ta' Bacillus amyloliquefaciens CECT 5940 u Enterococcus faecium CECT 4515 (Test b'rilevanza għaż-ŻEE. )

2.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 28/5
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/173
   tal-1 ta' Frar 2017
   li jemenda r-Regolament (KE) Nru 1292/2008 u r-Regolament ta' Implimentazzjoni (UE) Nru 887/2011, fir-rigward ta' isem id-detentur tal-awtorizzazzjoni ta' Bacillus amyloliquefaciens CECT 5940 u Enterococcus faecium CECT 4515
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
   Billi:
   
               (1)
            
            
               Norel SA ippreżentat applikazzjoni skont l-Artikolu 13(3) tar-Regolament (KE) Nru 1831/2003 li tipproponi bidla fl-isem tad-detentur tal-awtorizzazzjoni fir-rigward tar-Regolament tal-Kummissjoni (KE) Nru 1292/2008 (2) u r-Regolament ta' Implimentazzjoni tal-Kummissjoni (UE) Nru 887/2011 (3).
            
         
               (2)
            
            
               L-applikant jiddikjara li Evonik Nutrition & Care GmbH akkwistat mingħand Norel SA d-drittijiet tal-kummerċjalizzazzjoni għall-addittivi tal-għalf Bacillus amyloliquefaciens CECT 5940 u Enterococcus faecium CECT 4515 b'effett mill-4 ta' Lulju 2016. L-applikant ippreżenta d-dejta rilevanti b'sosteniment għat-talba tiegħu.
            
         
               (3)
            
            
               Il-bidla proposta mid-detentur tal-awtorizzazzjoni hija ta' natura purament amministrattiva u m'hemmx għalfejn titwettaq valutazzjoni ġdida tal-addittivi ikkonċernati. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
            
         
               (4)
            
            
               Sabiex Evonik Nutrition & Care GmbH tkun tista' tisfrutta d-drittijiet tagħha tal-kummerċjalizzazzjoni, hemm bżonn li jinbidlu t-termini tal-awtorizzazzjonijiet rispettivi.
            
         
               (5)
            
            
               Ir-Regolament (KE) Nru 1292/2008 u r-Regolament ta' Implimentazzjoni (UE) Nru 887/2011 għalhekk jenħtieġ li jiġu emendati skont dan.
            
         
               (6)
            
            
               Billi r-raġunijiet tas-sikurezza ma jeħtiġux l-applikazzjoni immedjata tal-emendi magħmula permezz ta' dan ir-Regolament għar-Regolament (KE) Nru 1292/2008 u għar-Regolament ta' Implimentazzjoni (UE) Nru 887/2011, huwa xieraq li jiġi previst perjodu tranżitorju li matulu jkunu jistgħu jintużaw il-ħażniet kollha eżistenti.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
            
         ADOTTAT DAN IR-REGOLAMENT:
   Artikolu 1
   Emenda fir-Regolament (KE) Nru 1292/2008
   Fil-kolonna 2 tal-Anness tar-Regolament (KE) Nru 1292/2008, it-terminu “Norel SA” huwa sostitwit bit-terminu “Evonik Nutrition & Care GmbH”.
   Artikolu 2
   Emenda fir-Regolament (UE) Nru 887/2011
   Ir-Regolament ta' Implimentazzjoni (UE) Nru 887/2011 huwa emendat kif ġej:
   
               (a)
            
            
               fit-titolu, it-terminu “Norel SA” huwa sostitwit bit-terminu “Evonik Nutrition & Care GmbH”;
            
         
               (b)
            
            
               fil-kolonna 2 tal-Anness, it-terminu “Norel SA” huwa sostitwit bit-terminu “Evonik Nutrition & Care GmbH”.
            
         Artikolu 3
   Miżuri tranżitorji
   Il-ħażniet eżistenti tal-addittivi li huma konformi mad-dispożizzjonijiet li japplikaw qabel id-data tad-dħul fis-seħħ ta' dan ir-Regolament jistgħu jibqgħu jitqiegħdu fis-suq u jintużaw sakemm jispiċċaw kollha.
   Artikolu 4
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament tal-Kummissjoni (KE) Nru 1292/2008 tat-18 ta' Diċembru 2008 dwar l-awtorizzazzjoni ta' Bacillus amyloliquefaciens CECT 5940 (Ecobiol u Ecobiol plus) bħala addittiv fl-għalf (ĠU L 340, 19.12.2008, p. 36).
   
      (3)  Ir-Regolament ta' Implimentazzjoni tal-Kummissjoni (UE) Nru 887/2011 tal-5 ta' Settembru 2011 dwar l-awtorizzazzjoni tal-preparazzjoni tal-Enterococcus faecium CECT 4515 bħala addittiv tal-għalf għat-tiġieġ tas-simna (detentur tal-awtorizzazzjoni Norel SA) (ĠU L 229, 6.9.2011, p. 7).